| Általános információ

Mi az nVHardPage SE:

Az nVHardPage egy többnyelvű nVidia videokártya tweakelő, ami Windows 98 (SE) / Windows ME / Windows 2000 és Windows XP alatt futtatható. Ezzel a tweakelő programmal engedélyezheted/letilthatod az nVidia vezérlőpultban lévő rejtett funkciókat, módosíthatod a Direct3D és OpenGL beállításokat és túlvezérelheted az nVidia videokártyád órajeleit. Az nVHardPage tartalmaz még egy bonyolult, mégis egy egyszerűen használható Teljesítmény Varázslót is az egyszerű tweakeléshez, egy Direct3D tesztprogramot és egy egyszerű meghajtóprogram tisztítót.

Hogyan telepíthetem az nVHardPage SE-t?:

Kétfajta nVHardPage csomagot tölthetsz le: önkicsomagoló exe fájlt és tömörített zip archívumot. Az első esetben futtasd az exe fájlt az nVHardPage fájlok megadott könyvtárakba való kitömörítéséhez, a második esetben tömörítsd ki az összes fájlt az archívumból. Ezután már nincs más hátra, minthogy futtasd az nVHardPage-t.

Hogyan távolíthatom el az nVHardPage SE-t?:

Az nVHardPage SE-nek nincs telepítője, tehát nem kell eltávolítanod. Egyszerűen csak töröld le az nVHardPage SE könyvtárát.

Fájlok és leírás:

- nVHardPageSE.exe - főprogram
- dcu.exe - Meghajtóprogram tisztító
- sp.exe - sebesség profil program
- AUpdate.exe - automatikus frissítés program
- info.exe - Direct3D tesztprogram

| nVHardPage SE használata

Amikor először futtatod az nVHardPage SE-t, ezt a képernyőt fogod látni:

A felső részen gombok találhatók menüvel, amivel elérheted az alábbi beállítási füleket:

| Vezérlőpult beállításai és eszközei | nVidia vezérlőpult beállításai, felbontás beállítása, registry-szerkesztő és Profilkezelő
| DirectX beállításai | DirectX beállításai
| OpenGL beállításai | OpenGL beállításai
| Órajeltúlvezérlés | Mag és memória órajelének túlvezérlése, indulási órajeltúlvezérlés beállítása.
| System informations | VGA eszköz, CPU, DirectX és rendszerfigyelő információi.
| Teljesítmény Varázsló | Hasznos eszköz az egyszerű tweakeléshez.
| Inno3D | Hivatkozás az Inno3D weboldalára.

Vezérlőpult beállításai és eszközei

- Vezérlőpult beállításai - engedélyezheted / letilthatod az nVidia vezérlőpultban lévő rejtett funkciókat, mint az órajeltúlvezérlés, frissítési sebesség beállítása, AGP beállításai ...
- Felbontás beállításai - egy nagyon könnyű módja a felbontás és a frissítési sebesség váltásának
- Megjelenítés tulajdonságai - rendszer megjelenítési tulajdonságainak mutatása
- nVidia overlay alkalmazás - nVidia overlay alkalmazásfül futtatása
- nVidia TV alkalmazás - nVidia TV alkalmazásfül futtatása
- Registry-szerkesztő - sok nVidia vezérlőpult rejtett beállításainak szerkesztése, Direct3D-t és OpenGL-t
- Profilkezelő - minden játéknak és alkalmazásnak külön profil létrehozása és végrehajtása

DirectX beállításai

- Vonalsimítás beállításai - vonalsimítási szint beállítása (szaggatott vonalak eltávolítása)
- Textúraszűrés beállításai - anizotróp szűrés, részletességi szint elhajlás, intellisample beállításainak vezérlése és optimalizálások
- Egyéb beállítások - függőleges szinkronizálás és kompatibilitási beállítások
- Multitextúrázás beállításai - multitextúrázás beállításainak vezérlése
- Shader beállítások - Pixel és Vertex shader beállításainak vezérlése

OpenGL beállításai

- Vonalsimítás beállításai - vonalsimítási szint beállítása (szaggatott vonalak eltávolítása)
- Textúraszűrés beállításai - anizotróp szűrés, részletességi szint elhajlás és intellisample beállításainak vezérlése
- Egyéb beállítások - függőleges szinkronizálás és textúratömörítés beállításai
- K ompatibilitás beállításai - kompatibilitás és emulációs beállítások

Rendszerinformáció

- Általános információ - VGA eszköz, CPU és OR információi
- DirectX információ - DirectX részletes információi
- Rendszerfigyelő - CPU-használat és szabad fizikai memória figyelése

| Vezérlőpult beállításai

Sok oldalt megjeleníthetsz / elrejthetsz az nVidia vezérlőpultban:

- Coolbits - órajeltúlvezérlés fül
- AGP beállítások lap - AGP port kommunikációjának megjelenítése és módosítása
- Kiegészítő információs lap - kiegészítő információ a VGA kártyáról és a fizikai memóriáról
- Hibaelhárítás lap - hibaesemények elhárítása
- Alkalmazásprofil lap - globális vagy kiválasztott alkalmazás beállításainak módosítása
- Direct3D frissítési sebesség lap - Direct3D játékok kiválasztott felbontásaihoz a frissítési sebesség beállítása
- nView alkalmasság felülbírálása - nView alkalmasság felülbírálása
- Overlay vezérlés engedélyezése span módban - hardveres overlay támogatás vezérlése

| Registry-szerkesztő

A beépített registry-szerkesztővel sok beállítást módosíthatsz az nVidia vezérlőpultban, Direct3D-t és OpenGL-t.

Registry-kulcsok három kategóriában vannak:

- Direct3D
- OpenGL
- Rendszer / vezérlőpult

Amikor kiválasztasz egy kulcsot, egy rövid leírás jelenik meg a Kulcsleírás mezőben. Ezután választhatsz az Elérhető értékek között vagy te is megadhatsz egyéni értéket. Amikor végeztél, nyomd meg a Kulcs írása gombot a kiválasztott kulcs kiválasztott értékének eltárolásához vagy törölheted a kiválasztott kulcsot a Kulcs törlése gombbal.

| Profilkezelő

A Profilkezelővel saját profilokat hozhatsz létre különböző Direct3D és OpenGL beállításokkal. Hozzáadhatsz társított alkalmazásokat - így a Direct3D és az OpenGL beállítások betöltésekor az nVHardPage SE automatikusan futtatja az alkalmazást. Betöltheted a profilokat az nVHardPage SE profilkezelő ablakában és a profilfájlra (*.nsp kiterjesztéssel) való dupla kattintással. Az órajeltúlvezérlés az alkalmazás futtatása előtt lesz beállítva.

| DirectX beállításai

Vonalsimítás beállításai:

Itt a vonalsimítási szintet állíthatod be (szaggatott vonalak eltávolítása). A két kép a nagyítási funkcióval összehasonlításra szolgál.

Textúraszűrés beállításai:

Itt találhatók az anizotróp szűrés, a részletességi szint elhajlás, a mipmap szűrés, az intellisample beállítás vezérlése és az optimalizálások. Ezek a beállítások radikálisan növelhetik a képminőséget a sebesség rovására. További részletekért engedélyezd az nVHardPage SE Súgórendszerét.

Egyéb beállítások:

- Függőleges szinkronizálás - engedélyezve eltávolítja a képinterferenciát vagy a vízszintes vonalazódást, amit a gyors mozgások okoznak, de csökkentheti a teljesítményt
- K ompatibilitás beállításai - a Z-buffer tömörítés és a ködtábla emulálás a kompatibilitási problémákra vannak, és néhány esetben csökkenthetik a teljesítményt

Multitextúrázás beállításai:

Az egy lépésben renderelhető maximális egyidejű textúrák beállítása.

Shader beállítások:

Pixel és Vertex shader-ek verzió-felülbírálásának vezérlése. Az alacsonyabb verziók alacsonyabb képminőséget eredményeznek, de növelhetik a kompatibilitást.

| OpenGL beállításai

Vonalsimítás beállításai:

Itt a vonalsimítási szintet állíthatod be (szaggatott vonalak eltávolítása). A textúraélesítés eltávolítja a homályos részeket a textúrákból.

Textúraszűrés beállításai:

Itt találhatók az anizotróp szűrés, a részletességi szint elhajlás, a mipmap szűrés, az intellisample beállítás vezérlése és az intellisample manuális konfigurációja. Ezek a beállítások radikálisan növelhetik a képminőséget a sebesség kis rovására. További részletekért engedélyezd az nVHardPage SE Súgórendszerét.

Egyéb beállítások:

- Függőleges szinkronizálás - engedélyezve eltávolítja a képinterferenciát vagy a vízszintes vonalazódást, amit a gyors mozgások okoznak, de csökkentheti a teljesítményt
- S3TC beállítások - S3 textúra tömörítési beállítások növelik a sebességet, de csökkenthetik a minőséget
- Textúrák színmélysége - a renderelés alapértelmezett színmélysége állítható be

K ompatibilitás beállításai:

Itt felülbírálhatod az OpenGL verziótámogatást, kényszerítheted a szoftveres renderelést és engedélyezheted az emulálási módot.

| Órajeltúlvezérlés

Az órajeltúlvezérlés nagy hatással lehet az összteljesítményre, de nagyon óvatosnak kell lenned a mag és memória sebességének beállításánál. Beállíthatod az automatikus órajeltúlvezérlést, miután a rendszer újraindult. Ha ebben az esetben a rendszer nem tud rendesen elindulni, kikerülheted az automatikus órajeltúlvezérlést, ha nyomva tartod a CTRL gombot az indulásnál.

| Teljesítmény varázsló

A teljesítmény varázsló egy egyszerű módja a teljesítménybeállításnak. Kiválaszthatsz előre megadott optimalizálásokat és végül megadhatod az általános beállításokat.

| nVHardPage SE programok

Meghajtóprogram tisztító:

A meghajtóprogram tisztító megkeresi és törli az összes meghajtóprogram fájlt, amik a meghajtóprogram eltávolítása után is megmaradtak.

Sebesség profil:

A sebesség profil program könnyű hozzáférést biztosít az összes profilhoz tálcaikonról.

Automatikus frissítés:

Ez a program letölti az összes fontos frissítést az nVHardPage SE-hez. Kérlek, zárd be az nVHardPage SE-t és más nVHardPage programot, mielőtt futtatod ezt az alkalmazást.

Direct3D tesztprogram:

Ezzel a programmal letesztelheted a videokártyádat a Direct3D API-ban és összegyűjtheted az információit is.